

ELŐTERJESZTÉS

BALATONBERÉNY KÖZSÉG ÖNKORMÁNYZAT KÉPVISELŐ-TESTÜLETE

2020. augusztus 17.-ei nyilvános rendkívüli

ülésére

Tárgy:

Döntés a zenés, táncos rendezvények megtartásáról

Előadó:

Horváth László

polgármester

Tisztelt Képviselő-testület!

A járványügyi készültségi időszak védelmi intézkedéseiről szóló 285/2020. (VI. 17.) Korm. rendelet a zenés, táncos rendezvények megtartásának vonatkozásában az alábbiakat rendeli el:

A zárt helyen vagy a nem zárt helyen tartott, a zenés, táncos rendezvények működésének biztonságosabbá tételéről szóló 23/211. (III. 8.) Korm. rendelet szerinti zenés, táncos rendezvény (a továbbiakban: rendezvény) – függetlenül annak nyilvános vagy nem nyilvános, valamint alkalmi vagy rendszeres jellegétől – abban az esetben tartható meg, ha a rendezvény helyszínén a jelenlévők létszáma – beleértve az ott foglalkoztatott személyeket – egy időben nem haladja meg az 500 főt.

**Tervezett rendezvények:**

**2020. augusztus 20.**

20:00 Koncert a szabadtéri színpadon

21:15 Tüzijáték a strandon

22:15 Wanted zenekar koncertje a szabadtéri színpadon

**2020. augusztus 21.**

15:00 Ünnepélyes megnyitó

15:30 Meseszövés Nyárádi Ritával

16:00 Üstökös Kompánia Betyár interaktív mese

17:00 Balatonberényi Nyugdíjas Egyesület és barátainak műsora

18:00 – 19:00 Gájer Tamás és Gájer Bálint a swing hercegei

20:00 Utcabál a Start tánczenekarral

**2020. augusztus 22.**

20:00 Old Boys Rock & Roll Party

22:00 Retro Disco Tüskés Balázzsal

**Javaslom, hogy a T. Képviselő-testület döntsön a 2020. augusztus 20-22. napjára meghirdetett programok megtartásáról vagy elhalasztásáról, megtartás esetén annak feltételeiről.**

**Határozati javaslat:**

Balatonberény Község Önkormányzat Képviselő-testülete az augusztus 20-21-22-i zenés, táncos rendezvények megtartása mellett dönt a tervezett tűzijáték kivételével az alábbi biztonsági intézkedések mellett:

A rendezvények csak előre ingyenesen megváltott sorszámozott belépőjegyekkel látogathatóak, melyet a rendezvény megtartása előtt a Balatonberényi Művelődési Ház és Könyvtár vezetőjétől lehet igényelni. A rendezvények helyszínét körbe kell keríteni és a szükséges beléptetési és védelmi intézkedéseket megfelelő személyzettel biztosítani kell.

A Képviselő-testület felkéri a polgármestert, hogy a határozatban foglaltakról tájékoztassa a Művelődési Ház vezetőjét, a Balatonberényi Nonprofit Kft. ügyvezetőjét, valamint a Polgárőrség elnökét.

Határidő: azonnal

Felelős: Horváth László polgármester

Balatonberény, 2020. augusztus 7.

Horváth László

polgármester